16. ΝΟΜΟΣ υπ’ αριθ. 3276 της 29 Ιουν./4 Ιουλ. 1955 (ΦΕΚ Α΄ 169) Περί συνταξιοδοτήσεως του προσωπικού του Οργανισμού Ελευθέρας Ζώνης και Λιμένος Θεσσαλονίκης (Ε.Ζ.Λ.Θ.). Άρθρ.1.-1.Οι μόνιμοι υπάλληλοι και υπηρέται και οι μόνιμοι εργάται του Οργανισμού Ελευθέρας Ζώνης και Λιμένος Θεσσαλονίκης και αι οικογένειαι τούτων δικαιούνται συντάξεως εκ του Ταμείου του Οργανισμού τούτου, υφ’ ους όρους αποκτώσι το δικαίωμα τούτο και οι τακτικοί δημόσιοι πολιτικοί υπάλληλοι και αι οικογένειαι αυτών. 2.Αι ισχύουσαι εκάστοτε δια τους τακτικούς δημοσίους πολιτικούς υπαλλήλους διατάξεις περί του ποσού των συντάξεων, της αναγνωρίσεως και προστασίας των εις σύνταξιν δικαιωμάτων, του συνταξίμου μισθού, της παραγραφής και απωλείας του εις σύνταξιν δικαιώματος και της πληρωμής των συντάξεων και γενικώς περί θεμάτων περί ων δεν προνοεί ρητώς ο παρών Νόμος, εφαρμόζονται αναλόγως και δια τους περί ων η προηγουμένη παράγραφος συντάξεις. Άρθρ.9.-1.Αι ισχύουσαι εκάστοτε διατάξεις περί δημοσίων υπαλλήλων αι αφορώσαι την επί δίμηνον ή μείζον χρονικόν διάστημα καταβολήν των αποδοχών του εξερχομένου υπαλλήλου προς τον ίδιον ή ωρισμένους συγγενείς αυτού εφαρμόζονται και επί των υπαλλήλων του Οργανισμού της Ελευθέρας Ζώνης Θεσσαλονίκης. 2.Αι λεπτομέρειαι της εφαρμογής των διατάξεων του παρόντος ορισθήσονται δια Β.Δ/τος εκδιδομένου μετά γνώμην της Ολομελείας του Ελεγκτικού Συνεδρίου, προτάσει των Υπουργών Οικονομικών, Δημοσίων Έργων και Εργασίας. Άρθρ.2.-Ως συντάξιμος πραγματική υπηρεσία θεωρείται η υπηρεσία του Μονίμου ή εκτάκτου υπαλλήλου ή υπηρέτου ή του μονίμου εργάτου: α)Παρά τω Οργανισμώ Ελευθέρας Ζώνης και Λιμένος Θεσσαλονίκης. β)Παρά τη τέως Ελευθέρα Ζώνη Θεσσαλονίκης και γ)Παρά τω τέως Λιμενικώ Ταμείω Θεσσαλονίκης. Άρθρ.3.-1.Ως συντάξιμος πραγματική υπηρεσία προσμετρουμένη εις την κατά το προηγούμενον άρθρον τοιαύτην υπηρεσίαν θεωρείται. α)Οιαδήποτε προγενεστέρα υπηρεσία παρά τω Δημοσίω τακτικού ή εκτάκτου ή ημερομισθίου δημοσίου υπαλλήλου ή υπηρέτου, υφ’ ους όρους και προϋποθέσεις αναγνωρίζεται αύτη ως συντάξιμος δυνάμει των ισχυουσών εκάστοτε διατάξεων και δια τους δημοσίους υπαλλήλους και υπηρέτας. β)Η προγενεστέρα εν τω Στρατώ της Ξηράς, Θαλάσσης, Αέρος και Χωροφυλακής υπηρεσία, του υπολογισμού και της αποδείξεως αυτής ενεργουμένου κατά τους όρους των περί συντάξεων των Δημοσίων πολιτικών υπαλλήλων Νόμων. γ)Η προγενεστέρα υπηρεσία ως εκτάκτων ή ημερομισθίων υπαλλήλων παρά τω Οργανισμώ Ελευθέρας Ζώνης και Λιμένος Θεσσαλονίκης. (Αντί της σελ.307) Σελ. 307(α) Τεύχος 505-Σελ.11 Οργανισμός Λιμένος Θεσσαλονίκης Ανώνυμη Εταιρία (Ο.Λ.Θ. Α.Ε.) 20.Δ.ε.16 δ)Η προγενεστέρα υπηρεσία παρά τη τέως Ε.Ζ.Θ., παρ’ οιωδήποτε Λιμενικώ Ταμείω του Κράτους και παρά τω Οργανισμώ Λιμένος Πειραιώς ως τακτικού, εκτάκτου ή ημερομισθίου υπαλλήλου, υπηρέτου, εργάτου, ή διαλογέως. ε)Ο χρόνος υπηρεσίας και μέχρι πέντε το πολύ ετών ως μονίμων υπαλλήλων ή εργατών παρά τη Εταιρεία Εκμεταλλεύσεως Λιμένος Θεσσαλονίκης. ς)Η παρ’ οιωδήποτε Νομικώ Προσώπω Δημοσίου Δικαίου και οργανισμώ Αυτοδιοικήσεως υπηρεσία ως μονίμου ή εκτάκτου υπαλλήλου και υπηρέτου. ζ)Ο αναγνωρισθείς συντάξιμος χρόνος εις τους ήδη καταστάντας συνταξιούχους της τέως Ε.Ζ.Θ. βάσει των εκδοθέντων Β.Δ/των εις εκτέλεσιν των διατάξεων του άρθρ. 30 του Α.Ν. 962/47 «περί οργανώσεως των υπηρεσιών της Ε.Ζ.Θ.» διατηρείται ως προς τούτους. «2.Αι κατά την προηγουμένην παράγραφον υπηρεσίαι δεν δύνανται να υπολογισθούν ως συντάξιμοι προ της συμπληρώσεως πλήρους πενταετούς πραγματικής υπηρεσίας, πληρούσης τους όρους του άρθρ. 2, εκτός των περιπτώσεων θανάτου εν τη υπηρεσία του Οργανισμού ή απολύσεως λόγω σωματικής ή διανοητικής ανικανότητος, οφειλομένης εις την υπηρεσίαν ταύτην. 3.Ειδικώς δια τας υπηρεσίας εκτάκτου υπαλλήλου, αύται προσμετρώνται, εφ’ όσον παρεσχέθησαν μετά την συμπλήρωσιν του 17ου έτους της ηλικίας. Αι επί ημερησία αποζημιώσει παρασχεθείσαι υπηρεσίαι δέον να ήσαν διαρκείας συνεχούς εξαμήνου τουλάχιστον». Αι ανωτ. παρ. 2 και 3 αντικατεστάθησαν ως άνω, αφ’ ης ίσχυσαν, δια του άρθρ. 1 παρ. 1 Ν.Δ. 138/1973 (κατωτ. αριθ. 28). Δια της παρ. 2 του αυτού άρθρ. 1, ορίζεται ότι: «η κατά τας διατάξεις των αντικαθισταμένων παραγράφων σύνταξις ή αύξησις της συντάξεως των ήδη εξελθόντων της υπηρεσίας ορίζεται πληρωτέα από της πρώτης του μηνός της χρονολογίας εκδόσεως της σχετικής πράξεως ή αποφάσεως». 4.Εν ουδεμιά περιπτώσει δύνανται να προσμετρηθώσιν υπηρεσίαι του παρόντος άρθρου δια χρόνον μείζονα εν συνόλω της δεκαετίας, εξαιρουμένης της στρατιωτικής υπηρεσίας. «Η αληθής έννοια της παρ. 4 του άρθρ. 3 του Νόμ. 3276/1955 είναι ότι ο εν αυτή περιορισμός περί προσμετρήσεως των υπηρεσιών ως πραγματικών συνταξίμων τοιούτων δια χρόνον  Σελ. 308(α) Τεύχος 505-Σελ.12 μέχρι της δεκαετίας, δεν αφορά τας εν άρθρ. 2 του Νόμου τούτου συνεχείς τοιαύτας, αίτινες υπολογίζονται ως συντάξιμοι απεριορίστως. Υποθέσεις κριθείσαι αντιθέτως προς την κατά τα ανωτέρω αληθή έννοιαν της παρ. 4 του άρθρ. 3 του Νόμ. 3276/1955 επανεισάγονται προς νέαν κρίσιν κατά πρώτον βαθμόν, αιτήσει των ενδιαφερομένων, υποβαλλομένη εντός έτους από της ισχύος του παρόντος, εις πάσαν δε περίπτωσιν αναγνωρίσεως ηυξημένης συντάξεως, κατ’ εφαρμογήν της διατάξεως της προηγουμένης παραγράφου, αύτη είναι πληρωτέα από της πρώτης του μηνός της χρονολογίας εκδόσεως της σχετικής πράξεως ή αποφάσεως». (Άρθρ. 2 Ν.Δ. 138/1973, κατωτ. αριθ. 28). 5.Εις το μόνιμον προσωπικόν του κλάδου ασφαλείας του Ε.Ζ.Λ.Θ. παρέχεται η υπό του άρθρ. 15 παρ. 3 του Α.Ν. 1854/51 προβλεπομένη προσαύξησις δια τους άνδρας της Τελωνοφυλακής κατά 10/50 της παρεχομένης συντάξεως εφ’ όσον έχουσι συμπληρώσει 20 ετών πραγματικήν υπηρεσίαν εις την υπηρεσίαν ασφαλείας των συγχωνευθέντων οργανισμών. Άρθρ.4.-1.Αι διατάξεις του άρθρ. 11 παρ. 4, 5, 8 και 9 και του άρθρ. 14 παρ. 1 και 2 του Νόμ. 1854/51 εφαρμόζονται αναλόγως και δια τας περί ων τα προηγούμενα άρθρα υπηρεσίας. Άρθρ.5.-Δεν υπολογίζεται ως συντάξιμος ο χρόνος οιασδήποτε υπηρεσίας, αν αύτη εχρησίμευσεν ή θέλει χρησιμεύσει κατά Νόμον προς απόκτησιν δικαιώματος συντάξεως ή άλλης παροχής εκ του Δημοσίου Ταμείου ή εκ του Ταμείου του Ιδρύματος Κοινωνικών Ασφαλίσεων ή εκ του Ταμείου οιουδήποτε Οργανισμού Δημοσίου Δικαίου εν γένει ή Ασφαλιστικού Οργανισμού. Άρθρ.6.-1.Επί των αποδοχών των μονίμων υπαλλήλων και μονίμων εργατών του Οργανισμού Ελευθέρας Ζώνης και Λιμένος Θεσσαλονίκης, ενεργείται από της 1ης του μετά την έναρξιν ισχύος του παρόντος μηνός κράτησις υπέρ του Οργανισμού τούτου κατά ποσοστόν ίσον προς το εκάστοτε δια τους Δημοσίους υπαλλήλου καθοριζόμενον. 2.Ομοία κράτησις ενεργείται και επί των δυνάμει του παρόντος το πρώτον από της ισχύος αυτού απονεμομένων συντάξεων. Το ποσοστόν της κρατήσεως είναι ίσον προς το εκάστοτε οριζόμενον προκειμένου περί των συντάξεων των τακτικών δημοσίων υπαλλήλων. 20.Δ.ε.16 Οργανισμός Λιμένος Θεσσαλονίκης Ανώνυμη Εταιρία (Ο.Λ.Θ. Α.Ε.) Άρθρ.7.-Εις τας διατάξεις του παρόντος δικαιούνται να υπαχθώσι και οι υπό της δημοσιεύσεως του Ν.Δ. 2551/1953 και μέχρι της ισχύος του παρόντος απομακρυνθέντες οπωσδήποτε της υπηρεσίας μόνιμοι υπάλληλοι και μόνιμοι εργάται του Οργανισμού Ελευθέρας Ζώνης και Λιμένος Θεσσαλονίκης, ως και αι οικογένειαι τούτων, της συντάξεως αυτών καταβαλλομένης από της 1ης του μετά την έναρξιν της ισχύος του παρόντος μηνός. Άρθρ.8.-1.Αι κατά τον παρόντα Νόμον συντάξεις κανονίζονται παρά του Ελεγκτικού Συνεδρίου, εφαρμοζομένων εν τω Κανονισμώ τούτω των διατάξεων του Οργανισμού του Ελεγκτικού Συνεδρίου. 2.Το Διοικητικόν Συμβούλιον του Οργανισμού Ελευθέρας Ζώνης και Λιμένος Θεσσαλονίκης απονέμει τας παρά του Ελεγκτικού Συνεδρίου κανονιζομένας συντάξεις και εκδίδει τα συνταξιοδοτικά διπλώματα, τηρουμένων αναλόγως των διατάξεων των άρθρ. 67, 68 και 69 του Α.Ν. 1854/51. 